ชายรักชายสิงคโปร์ชนะอุทธรณ์รับลูกแท้ๆ ที่มาจากการอุ้มบุญเป็นบุตรบุญธรรม
ศาลสูงสิงคโปร์ตัดสินให้ชายรักชาย วัย 46 ปี สามารถรับลูกชายแท้ๆ ของตนที่มาจากการอุ้มบุญเป็นบุตรบุญธรรมได้ หลังศาลเขตปฏิเสธเมื่อปีก่อนชายสิงคโปร์รายนี้และคู่รักเพศเดียวกันได้ใช้วิธีการตั้งครรภ์แทน หรืออุ้มบุญในสหรัฐอเมริกาจนเด็กชายคนดังกล่าวคลอด โดยมีค่าใช้จ่ายทั้งสิ้น 200000 เหรียญสหรัฐ หรือราว 6.5 ล้านบาท เนื่องจากการกระทำนี้เป็นเรื่องผิดกฎหมายในสิงคโปร์ เช่นเดียวกับประเด็นเพศทางเลือก และการแต่งงานเพศเดียวกันที่ยังไม่เป็นที่ถูกยอมรับช่วงธันวาคมปีที่ผ่านมา ชายคนดังกล่าวได้ร้องขอต่อศาลเขตไป แต่ศาลปฏิเสธโดยให้เหตุผลในเรื่อง จริยธรรมของการตั้งครรภ์แทนเชิงพาณิชย์ พร้อมย้ำอีกว่า คำตัดสินไม่ได้มีนัยว่า หน่วยครอบครัวควรเป็นอย่างไรเด็กชายวัย 4 ขวบรายนี้ไม่มีสิทธิใดๆ เนื่องจากสิทธิฝ่ายมารดาต่างชาติผู้รับตั้งครรภ์แทนถูกตัดออกไปตามข้อตกลงของการอุ้มบุญ นอกจากนี้ เธอไม่ได้สมรสกับชายสิงคโปร์รายนี้ ทำให้เด็กคนดังกล่าวไม่มีสถานะพลเรือนของสิงคโปร์ อย่างไรก็ตาม เขาสามารถตัดสินใจแทนตัวเด็กได้แม้จะปราศจากสิทธิในฐานะผู้ปกครองโดยเมื่อวันจันทร์ที่ผ่านมา ศาลตัดสินให้ชายรายนี้สามารถรับเด็กชายคนนี้เป็นบุตรบุญธรรมได้ และจะได้รับสิทธิผู้ปกครองแต่ผู้เดียว เนื่องจากยังไม่สามารถแต่งงานกับคู่รักที่คบหากันมาได้นาน 13 ปีอย่างถูกต้องตามกฎหมายสิงคโปร์หัวหน้าผู้พิพากษา Sunderesh Menon ระบุว่า คำตัดสินของพวกเรานั้นไม่ควรถูกนำไปสนับสนุนสิ่งที่ผู้อุทธรณ์และคู่รักของเขาตั้งใจจะทำ แต่คำตัดสินของคดีนี้ถือเป็น ความจำเป็นตามกฎหมายในการส่งเสริมสวัสดิภาพของเด็กเหนือสิ่งอื่นใดทางด้าน Ivan Cheong ทนายความของผู้ยื่นอุทธรณ์เปิดเผยว่า ลูกความของเขามีความสุขมากที่ท้ายที่สุดกระบวนการอันแสนยาวนานนี้ยึดสวัสดิการและผลประโยชน์ของเด็กเป็นหลักการที่เด็กได้รับรองให้เป็นบุตรตามกฎหมายและได้สถานะผู้อาศัยระยะยาวเป็นเรื่องที่ลูกความของเรากังวลใจมาโดยตลอด เขากล่าวคำตัดสินนี้มีขึ้นท่ามกลางกระแสผลักดันให้ทบทวนกฎหมายสิงคโปร์ที่มีมาตั้งแต่สมัยอาณานิคม ซึ่งระบุไว้ว่าการร่วมเพศระหว่างชายสองคนมีโทษสูงสุดจำคุก 2 ปี หลังจากในปีนี้ อินเดียได้ทำการทบทวนกฎหมายคล้ายคลึงกันไปแล้วพิสูจน์อักษร: อ้างอิง:
ศาลสูงสิงคโปร์ตัดสินให้ชายรักชาย วัย 46 ปี สามารถรับลูกชายแท้ๆ ที่มาจากการอุ้มบุญเป็นบุตรบุญธรรมได้ หลังศาลเขตปฏิเสธเมื่อปีก่อนหัวหน้าผู้พิพากษา Sunderesh Menon ระบุว่า คำตัดสินของพวกเรานั้นไม่ควรถูกนำไปสนับสนุนสิ่งที่ผู้อุทธรณ์และคู่รักของเขาตั้งใจจะทำ แต่คำตัดสินของคดีนี้ถือเป็น ความจำเป็นตามกฎหมายในการส่งเสริมสวัสดิภาพของเด็กเหนือสิ่งอื่นใด